CELEX: 32015R1324
Language: mt
Date: 2015-07-31
Title: Regolament tal-Kunsill (UE) 2015/1324 tal-31 ta' Lulju 2015 li jemenda r-Regolament (UE) Nru 204/2011 dwar miżuri restrittivi fid-dawl tas-sitwazzjoni fil-Libja

1.8.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 206/10
            
         REGOLAMENT TAL-KUNSILL (UE) 2015/1324
   tal-31 ta' Lulju 2015
   li jemenda r-Regolament (UE) Nru 204/2011 dwar miżuri restrittivi fid-dawl tas-sitwazzjoni fil-Libja
   IL-KUNSILL TAL-UNJONI EWROPEA,
   Wara li kkunsidra it-Trattat dwar il-Funzjonament tal-Unjoni Ewropea, u b'mod partikolari l-Artikolu 215 tiegħu,
   Wara li kkunsidra d-Deċiżjoni tal-Kunsill (PESK) 2015/1333 tal-31 ta' Lulju 2015 dwar miżuri restrittivi fid-dawl tas-sitwazzjoni fil-Libja u li tħassar id-Deċiżjoni 2011/137/PESK (1),
   Wara li kkunsidra l-proposta konġunta mir-Rappreżentant Għoli tal-Unjoni għall-Affarijiet Barranin u l-Politika ta' Sigurtà u l-Kummissjoni Ewropea,
   Billi:
   
               (1)
            
            
               Ir-Regolament tal-Kunsill (UE) Nru 204/2011 (2) jimplimenta ċerti miżuri previsti fid-Deċiżjoni tal-Kunsill 2011/137/PESK (3).
            
         
               (2)
            
            
               Id-Deċiżjoni (PESK) 2015/1333 lestiet rieżami tal-persuni u l-entitajiet elenkati fl-Annessi II u IV tad-Deċiżjoni 2011/137/PESK. Permezz tad-Deċiżjoni (PESK) 2015/1333 il-miżuri restrittivi imposti mid-Deċiżjoni 2011/137/PESK, kif emendata jiġu wkoll ikkonsolidati fi strument legali ġdid. Hija meħtieġa emenda teknika fir-Regolament (UE) Nru 204/2011 sabiex jallinja ruħu mad-Deċiżjoni (PESK) 2015/1333.
            
         
               (3)
            
            
               Din l-emenda taqa' fil-kamp ta' applikazzjoni tat-Trattat dwar il-Funzjonament tal-Unjoni Ewropea u, b'mod partikolari bil-ħsieb li tiġi żgurata l-applikazzjoni uniformi tiegħu mill-operaturi ekonomiċi fl-Istati Membri kollha, hija meħtieġa azzjoni regolatorja fil-livell tal-Unjoni sabiex tiġi implimentata.
            
         
               (4)
            
            
               Għalhekk ir-Regolament (UE) Nru 204/2011 għandu jiġi emendat kif meħtieġ,
            
         ADOTTA DAN IR-REGOLAMENT:
   Artikolu 1
   Ir-Regolament (UE) Nru 204/2011 huwa emendat kif ġej:
   
               (1)
            
            
               Fl-Artikolu 3(2), il-punt (c) jinbidel b'dan li ġej:
               
                           “(c)
                        
                        
                           l-għoti ta' assistenza teknika, finanzjament jew assistenza finanzjarja marbuta ma':
                           
                                       (i)
                                    
                                    
                                       tagħmir militari, inklużi armi u materjal relatat li ma jaqgħux fil-kamp ta' applikazzjoni tal-punt (b) u intiżi biss għas-sigurà jew bħala assistenza għad-diżarm għall-Gvern Libjan, kif approvat bil-quddiem mill-Kumitat tas-Sanzjonijiet;
                                    
                                 
                                       (ii)
                                    
                                    
                                       tagħmir militari mhux letali intiż biss għas-sigurà jew bħala assistenza għad-diżarm għall-Gvern Libjan;”
                                    
                                 
                     
         
               (2)
            
            
               L-Artikolu 8 huwa emendat kif ġej:
               
                           (a)
                        
                        
                           fil-paragrafu 8(1), il-kliem tal-bidu u l-punt (a) huma sostitwiti b'dan li ġej:
                           “1.   B'deroga mill-Artikolu 5, fir-rigward ta' persuni, entitajiet jew korpi elenkati fl-Anness II u l-entitajiet msemmijin fl-Artikolu 5(4), l-awtoritajiet kompetenti fl-Istati Membri, kif elenkati fl-Anness IV, jistgħu jawtorizzaw ir-rilaxx ta' ċerti fondi jew riżorsi ekonomiċi ffriżati, jekk jiġu ssodisfati l-kundizzjonijiet li ġejjin:
                           
                                       (a)
                                    
                                    
                                       il-fondi jew ir-riżorsi ekonomiċi in kwistjoni huma soġġetti għal garanzija ġudizzjarja, amministrattiva jew arbitrali stabbilita, jew ta' sentenza ġudizzjarja, amministrattiva jew arbitrali li tkun ingħat;
                                       
                                                   (i)
                                                
                                                
                                                   qabel id-data li fiha l-persuna, l-entità jew il-korp ikunu ġew inklużi fl-Anness II; jew
                                                
                                             
                                                   (ii)
                                                
                                                
                                                   qabel id-data li fiha l-entità msemmija fl-Artikolu 5(4) ġiet deżinjata mill-Kunsill tas-Sigurtà tan-NU;” ;
                                                
                                             
                                 
                     
                           (b)
                        
                        
                           fil-paragrafu 8(2), il-punt (c) huwa sostitwit b'dan li ġej:
                           
                                       “(c)
                                    
                                    
                                       id-deċiżjoni ma tkunx għall-benefiċċju ta' persuna fiżika jew ġuridika, entità jew korp elenkati fl-Anness II jew III; u”.
                                    
                                 
                     
         
               (3)
            
            
               fl-Artikolu 8b(2), il-punt (a) huwa sostitwit b'dan li ġej:
               
                           “(a)
                        
                        
                           l-awtorità kompetenti kkonċernata stipulat li l-pagament ma jmurx kontra l-Artikolu 5(2) u lanqas mhu għall-benefiċċju ta' entità msemmija fl-Artikolu 5(4);”.
                        
                     
         Artikolu 2
   Dan ir-Regolament għandu jidħol fis-seħħ fil-jum ta' wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, il-31 ta' Lulju 2015.
      
         
            Għall-Kunsill
         
         
            Il-President
         
         J. ASSELBORN
      
   
   
      (1)  Ara l-paġna 34 ta' dan il-Ġurnal Uffiċjali.
   
      (2)  Ir-Regolament tal-Kunsill (UE) Nru 204/2011 tat-2 ta' Marzu 2011 dwar miżuri restrittivi fid-dawl tas-sitwazzjoni fil-Libja (ĠU L 58, 3.3.2011, p. 1).
   
      (3)  ĠU L 58, 3.3.2011, p. 53.